ประธานหอการค้าร่วมต่างประเทศในประเทศไทย มั่นใจศักยภาพของประเทศไทยยังเหมาะกับการลงทุน ส่งออกไทยยังขยายตัวได้ดี
นายสแตนลี่ย์ คัง ประธานหอการค้าร่วมต่างประเทศในประเทศไทย กล่าวว่า ในไตรมาส 3 และ 4 ปีนี้ ไทยยังมีโอกาสของการส่งออกที่จะทำได้ดีมากขึ้น เพราะค่าเงินบาทอ่อนลงตัวเหลือ 33 บาทต่อเหรียญสหรัฐ แต่ขณะเดียวกันจะต้องควบคุมการระบาดของโรคในโรงงานให้ได้ เพราะขณะนี้ตลาดสหรัฐที่มีการฟื้นฟูจากการระบาดมีคำสั่งเข้ามาในไทยจำนวนมาก ดังนั้นเพื่อป้องกันการระบาดของโรคได้จะต้องเร่งกระจายและฉีดวัคซีนแก่ประชาชนให้ได้มากที่สุด ในระยะเวลาที่สั้นที่สุด พร้อมระบุ หอการค้าต่างประเทศสนับสนุนโครงการภูเก็ตแซนด์บ็อกซ์ เพราะจะเอื้อให้นักธุรกิจสามารถบินเข้ามาในไทยโดยไม่ต้องกักตัวและยืนยันยังมั่นใจในศักยภาพของประเทศไทย โดยปีนี้มีการลงทุนผ่านบีโอโอไอถึง 200 แต่ก็ยอมรับว่าขณะนี้ เอสเอ็มอีได้รับผลกระทบอย่างมากโดยเฉพาะในภาคธุรกิจท่องเที่ยวจนต้องปิดกิจการจึงอยากให้รัฐบาลเข้ามาช่วยเหลือ